LV
C 252/54
Eiropas Savienības Oficiālais Vēstnesis
17.7.2023.
Pamati un galvenie argumenti Prasības pamatošanai prasītājs izvirza vienu pamatu, kas sastāv no divām daļām: ar lēmumu pilnībā izpaust to papildvielu sarakstu, kuras ir reprezentatīvajiem lietojumiem paredzēto preparātu sastāvā, EFSA esot pieļāvusi tiesību kļūdu un acīmredzamu kļūdu vērtējumā. — Prasītājs apgalvo, ka papildvielu saraksts – attiecībā uz reprezentatīvo produktu, kas iesniegts saistībā ar aktīvās vielas apstiprinājuma atjaunošanas dokumentāciju –, ko EFSA vēlas izpaust, esot komerciāli sensitīva un konfidenciāla informācija atbilstoši Eiropas Parlamenta un Padomes Regulai (EK) Nr. 1107/2009 (2009. gada 21. oktobris) (1). — Prasītājs turklāt apgalvo, ka EFSA veiktā informācijas izpaušana būtu pretrunā Eiropas Parlamenta un Padomes Regulas Nr.
1049/2001 (2001. gada 30. maijs) (2) 4. panta 2. punkta pirmajam ievilkumam un Eiropas Parlamenta un Padomes Regulas (EK) Nr. 1367/2006 (3) 6. panta 1. punktam.
Tā būtu arī pretrunā Regulas (EK) Nr. 1107/2009 63. pantam.
(1) (2) (3)
Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV 2009, L 309, 1. lpp.).
Eiropas Parlamenta un Padomes Regula (EK) Nr. 1049/2001 (2001. gada 30.maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.).
Eiropas Parlamenta un Padomes Regula (EK) Nr. 1367/2006 (2006. gada 6. septembris) par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV 2006, L 264, 13. lpp.).
Prasība, kas celta 2023. gada 14. maijā – WN/Komisija (Lieta T-254/23) (2023/C 252/66) Tiesvedības valoda – itāļu Lietas dalībnieki Prasītājs: WN (pārstāve: M. Velardo, advokāte) Atbildētāja: Eiropas Komisija
Prasījumi Prasītāja prasījumi Vispārējai tiesai ir šādi: — atcelt 2022. gada 5. maija lēmumu, ar kuru prasītājs netika iekļauts konkursa EPSO/AD/380/19 – AD7 rezerves sarakstā; — atcelt 2022. gada 15. jūlija lēmumu, ar kuru tik noraidīts lūgums pārskatīt viņa neiekļaušanu konkursa EPSO/AD/380/19 – AD7 rezerves sarakstā; — atcelt iecēlējinstitūcijas 2023. gada 14. februāra lēmumu, kurš ir pieņemts netieši pēc EPSO neatbildēšanas četru mēnešu termiņā un ar kuru ir noraidīts 2022. gada 14. oktobra pieteikums Eiropas Savienības Civildienesta noteikumu (turpmāk tekstā – “Civildienesta noteikumi”) 90. panta otrās daļas izpratnē; — piespriest Komisijai atlīdzināt tiesāšanās izdevumus.